Jamala

D'Jamala (ukr. Джамала / Dschamala, Krimtataresch: Camala),  gebuer als Sussana Alimiwna Dschamaladinowa (ukr.  Сусана Алімівна Джамаладінова) de 27. August 1983 zu Osch a Kirgisistan, ass eng ukrainesch Sängerin vu krimtatarescher Ethnie. Se huet fir d'Ukrain den Eurovision Song Contest 2016 zu Stockholm gewonnen.

 Liewen 
D'Sussana Dschamaladinowa ass zu Osch a Kirgisistan an zu Aluschta op der Hallefinsel Krim opgewuess. 1944 goufen hir Virfare wéi all Krimtataren ënner dem sowjetteschen Diktator Josef Stalin vun der Krim an Zentralasie verdriwwen. No der Opléisung vun der Sowjetunioun 1991 koumen hir Elteren op d'Krim zeréck. Hire Papp ass Krimtatar a wéi si Moslem, wärend hir Mamm Chrëschtin vun armeenescher Originn ass.http://www.theguardian.com/world/2016/feb/11/crimean-singer-in-line-to-represent-ukraine-at-eurovision

D'Jamala ass Spinto-Sopranistin an aktiv an den Genren Jazz, Soul, R&B a Weltmusek, mat klasseschen a Gospel-Elementer.

Bekannt gouf se virun allem duerch en Optrëtt beim New Wave Festival 2009 am lettesche Jūrmala, wou s'e Spezialpräis fir hir aussergewéinlech stëmmlech Fäegkeeten an hir Wandelfäegkeet bannent de Genre krut.

2011 ass se déi éischt Kéier mat dem Titel Smile bei der ukrainescher Virentscheedung fir den ESC zu Düsseldorf ugetrueden an an der Finall op déi drëtt Plaz komm.

2016 huet se nach eng Kéier bei der ukrainescher Virentscheedung matgemaach an d'Finall mat dem Titel 1944, enger Uspillung op eeben dat Joer, an dem de Stalin d'Krimtataren an Zentralasien deportéiere gelooss huet, gewonnen. Am Text geet se op déi verluere Kandheet an der Heemecht an dat grujelegt Behuele vun de Sowjets an.

 Discographie 
 Albumen 
 2011: For Every Heart
 2012: Live at Arena Concert Plaza (Concert-DVD)
 2013: All or Nothing
 2014: Thank You (EP)
 2015: Подих (Otem)

 Singelen 
 Joer Titel Album 2010 You Are Made of Love For Every Heart It's Me, Jamala Smile 2012 Я Люблю Тебя All or Nothing Hurt 2013 Кактус 2014 Заплуталась Thank You Злива (op kengem Album) Чому? 2015 Очима Подих Шлях додому Подих 2016 "1944" (op kengem Album)

 Um Spaweck 

 Offiziell Websäit (englesch, ukrainesch a russesch)

Kategorie:Ukrainesch Popsänger
Kategorie:Gebuer 1983
Kategorie:Gewënner vum Eurovision Song Contest
Kategorie:Participantë fir d'Ukrain beim Eurovision Song Contest
Kategorie:Participantë beim Eurovision Song Contest 2016